Държавен вестник, бр. 35, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  35
9. Когато се дължи обезщетение за загуб­
ване, пълно ограбване или пълна повреда на 
препоръчана пратка, на обикновен колет или 
на пратка с обявена стойност, подателят или в 
зависимост от случая получателят има право 
да получи обратно и платените цени и налози 
по подаването на пратката с изключение на 
цената за препоръката или за застраховката. 
Същото се отнася и за препоръчаните пратки, 
за обикновените колети, както и за пратките с 
обявена стойност, които получателите отказват 
да получат заради лошото им състояние, при 
условие че то е по вина на пощенската служба 
и ангажира нейната отговорност.
10. Освен разпоредбите, предвидени в па­
раграфи 2, 4 и 5, получателят има право на 
обезщетение и след като е приел ограбена или 
повредена препоръчана пратка, обикновен колет 
или пратка с обявена стойност.
11. Избраният оператор на местопроизхож­
дението има право да изплати на подателите 
в своята страна обезщетенията, предвидени 
от нейното вътрешно законодателството за 
препоръчани пратки и за колети без обявена 
стойност, при условие че не са по-ниски от оп­
ределените в параграфи 2.1 и 4.1. Същото важи 
и за избрания оператор на местоназначението 
в случаите, когато се изплаща обезщетение на 
получателя. Същевременно сумите, определени 
в параграф 2.1 и параграф 4.1, се прилагат:
11.1. в случай на иск срещу отговорния 
избран оператор; 
11.2. когато подателят се откаже от правата 
си в полза на получателя или обратно.
12. Към този член не се прилагат никакви 
уговорки по отношение продължаването на 
крайния срок за рекламации и изплащане­
то на обезщетение на избраните оператори, 
включително периоди и условия, фиксирани в 
правилниците, освен в случай на двустранно 
споразумение.
Член 22
Освобождаване от отговорност на страните 
членки и на избраните оператори
1. Избраните оператори престават да бъдат 
отговорни за препоръчаните пратки, за прат­
ките с доказано доставяне, за колетите и за 
пратките с обявена стойност, доставянето на 
които са извършили съгласно условията, пред­
писани в тяхната регламентация за пратки от 
същия вид. Все пак отговорността се запазва 
в следните случаи:
1.1. когато е установена повреда или ограб­
ване преди или по време на връчването на 
пратката;
1.2. когато, ако вътрешната регламентация 
разрешава това, получателят или подателят, в 
случай че пратката е върната в местоподаването, 
прави уговорки при доставянето на ограбена 
или повредена пратка;
1.3. когато, ако вътрешната регламентация 
разрешава това, препоръчаната пратка е доста­
вена в пощенска кутия, но получателят заяви, 
че не я е получил;
1.4. когато получателят, или в случай на 
връщане в мястото на подаването – подателят, 
на колет или на пратка с обявена стойност 
въпреки редовно поставения подпис заяви не­
забавно пред избрания оператор, който му е 
доставил пратката, че е констатирал щета, той 
трябва да докаже, че ограбването или повре­
дата не са станали след доставянето; терминът 
„незабавно“ се тълкува съгласно националното 
законодателство.
2. Страните членки и избраните оператори 
не носят отговорност:
2.1. при форсмажорни обстоятелства с уго­
ворката на член 13.6.9;
2.2. в случай че не могат да дадат сметка 
за пратките вследствие унищожаването на слу­
жебната документация, настъпило в резултат 
на форсмажорни обстоятелства, ако тяхната 
отговорност не е била доказана по друг начин;
2.3. когато щетата е причинена от грешка 
или небрежност на подателя или произтича от 
естеството на съдържанието;
2.4. когато се отнася за пратки, които попадат 
под забраните, предвидени в член 15;
2.5. в случай на конфискуване по силата на 
законодателството на страната на местоназначе­
нието съгласно уведомление от страната членка 
или от избрания оператор на тази страна;
2.6. когато се касае за пратка с обявена 
стойност, която е била предмет на невярно 
обявяване на по-висока стойност в сравнение 
с реалната стойност на съдържанието;
2.7. когато подателят не е направил никакви 
рекламации в срок 6 месеца считано от деня 
след подаване на пратката;
2.8. когато се касае за колети, предназна­
чени за военнопленници и за интернирани 
граждански лица;
2.9. когато има подозрение, че подателят 
е действал с измамнически подбуди с цел да 
получи обезщетение.
3. Страните членки и избраните оператори 
не носят никаква отговорност за митническите 
декларации, без значение от тяхната форма и 
съдържание, и за взетите решения от митниче­
ските служби по време на проверка на пратките, 
които подлежат на митнически контрол.
Член 23
Отговорност на подателя
1. Подателят на пратката носи отговорност 
за телесните повреди, причинени на пощенските 
служители, както и за всички щети, причинени 
на други пощенски пратки и на пощенското 
оборудване, в резултат на изпращането на нераз­
решени за пренасяне предмети или неспазване 
на условията за приемане.